Document ID: 32004D0604

KOMISSION PÄÄTÖS,
tehty 7 päivänä heinäkuuta 2004,
Kyproksen turkkilaisen kauppakamarin valtuuttamisesta neuvoston asetuksen (EY) N:o 866/2004 4 artiklan 5 kohdan mukaisesti
(tiedoksiannettu numerolla K(2004) 2583)
(Ainoastaan kreikankielinen teksti on todistusvoimainen)
(2004/604/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston asetuksen (EY) N:o 866/2004 (1) ja erityisesti sen 4 artiklan 5 kohdan,
sekä katsoo seuraavaa:
(1)
Neuvoston asetuksen (EY) N:o 866/2004 4 artiklan 5 kohdan mukaan Kyproksen tasavallan hallituksen tosiasialliseen hallintaan kuulumattomilta alueilta sen tosiasialliseen hallintaan kuuluville alueille tuotavien tavaroiden mukana on seurattava asiakirja, jonka on antanut komission yhteisymmärryksessä Kyproksen tasavallan hallituksen kanssa tähän tarkoitukseen valtuuttama Kyproksen turkkilainen kauppakamari.
(2)
Sen vuoksi on tarpeen asianmukaisesti valtuuttaa Kyproksen turkkilainen kauppakamari tätä tarkoitusta varten.
(3)
Kyproksen tasavallan hallitus on antanut suostumuksensa tähän valtuutukseen,
ON TEHNYT TÄMÄN PÄÄTÖKSEN:
1 artikla
Valtuutetaan Kyproksen turkkilainen kauppakamari antamaan asetuksen (EY) N:o 866/2004 4 artiklan 5 kohdassa säädettyjä saateasiakirjoja.
Saateasiakirjan malli on komission asetuksen (EY) N:o 1480/2004 (2) liitteessä I.
2 artikla
Tämä päätös on osoitettu Kyproksen tasavallalle.
Tehty Brysselissä 7 päivänä heinäkuuta 2004.

Labels: 8
3
15
18